text: Find kærligheden i Kolding
  19 januar 2014 kl. 11.49
  Hvis du savner den eneste ene i dit liv, så flyt til Kolding. Sådan lyder budskabet i kommunens kampagne for at få tilflyttere.
  Andre kommuner går efter børnefamilier, men Kolding Kommune kan ikke få singler nok.
  - Med mere end 16.000 snigler kan du altid finde én, der passer dig, påstår kommunens kampagnemagere.
  Noget er der dog om snakken. 87 procent af alle tilflyttere til Kolding er singler. 55 procent af dem er under 30 år.
  Andre byer kan misunde den udvikling. I Ribe har en boligforening for eksempel besluttet at nedlægge ungdomsboliger for at bygge dem om til færre familie- og seniorboliger.
  Kolding Kommune går benhårdt efter, at singler som regel finder en kæreste og får børn, hvorefter de bliver stabile, bofaste børnefamilier.
  Noget tyder på, at den strategi virker. Der er stadig kvinder nok i Kolding til at føde børn. Det kniber det med i andre kommuner, hvor fødselstallet går tilbage. Prognosen i Kolding lyder på 950 babyer om året.
  Bosætningskampagnen føres blandt andet på datingsider på nettet. Over 54.000 har foreløbig set filmen.
  
  Kampagnefilmen
  Koldings tilflytterside
  